**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/8902-15/2020.

**154/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**a Tiszavasvári I. számú házi gyermekorvosi körzet jövőbeli működése érdekében feladatellátási szerződés megkötéséről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. **Döntök arról**, hogy a betöltetlen Tiszavasvári I. számú házi gyermekorvosi körzet ellátása érdekében a feladatellátás **helyettesítéssel történő ellátására** feladatellátási szerződés kötök **a SVELIX Kft. –vel** (székhelye: 4032 Debrecen, Poroszlay u. 33. fszt. 2., adószáma: 22657088-1-09, képviseli**:** dr. Sveda Brigittaügyvezető) **dr. Sveda Brigitta háziorvossal, jelen határozat 1. melléklete szerinti tartalommal.**
2. **Döntök arról**, hogy Szorgalmatos Község közigazgatási területén a 19. életévét be nem töltött lakosok házi gyermekorvosi egészségügyi alapellátását Tiszavasvári Város Önkormányzata a Tiszavasvári I. számú házi gyermekorvosi körzetet ellátó – **SVELIX Kft. –vel** (székhelye: 4032 Debrecen, Poroszlay u. 33. fszt. 2., adószáma: 22657088-1-09, képviseli**:** dr. Sveda Brigittaügyvezető) háziorvos **Dr. Sveda Brigitta mint személyes ellátási kötelezettséggel rendelkező** házi gyermekorvoson keresztül – biztosítja Tiszavasvári Város Önkormányzata részére kiadott működési engedélyben meghatározott rendelési időben. Az együttműködési megállapodást jelen határozat 2. melléklete szerinti tartalommal elfogadom.

**INDOKOLÁS**

A Képviselő-testület 83/2020. (VII.9.) Kt. számú határozatával elfogadta dr. Nyáguly-Csegezy István – mint a Tiszavasvári I. számú házi gyermekorvosi körzetre vonatkozóan területi ellátási kötelezettséggel rendelkező – házi gyermekorvos feladatellátási szerződésnek 2020. július 10. napi kezdő dátummal történő felmondását.A 6 hónapos felmondási idő következtében Tiszavasvári Város Önkormányzata és dr. Nyáguly-Csegezy István között létrejött feladat-ellátási szerződés 2021. január 10. napján szűnik meg.

A Nemzeti Egészségbiztosítási Alapkezelő (továbbiakban: NEAK) tájékoztatott, hogy az egészségbiztosítás egészségügyi szolgáltatásaira kizárólag egész hónapra biztosít finanszírozást, tört hónapot nem finanszíroz, ennek következtében a **NEAK és dr. Nyáguly-Csegezy István egyéni vállalkozó háziorvossal a finanszírozási szerződés 2020. december 31. napi hatállyal megszűnik.** A finanszírozási szerződés megszűnése maga után vonja a feladatellátási szerződés korábbi időponttal történő megszűntetését is, ezért 132/2020. polgármesteri határozattal kezdeményeztem annak – a finanszírozás szerződéshez igazodva – a 2020. december 31. nappal történő megszüntetését közös megegyezéssel**.**

Fentebb ismertetett tények következtében **2021. január 1. napjától az önkormányzatnak kell gondoskodnia a körzet helyettesítéssel történő ellátásáról.**

Az önálló orvosi tevékenységről szóló 2000. évi II. törvény végrehajtásáról szóló 313/201.(XII.23.) Korm. rendelet (továbbiakban: Korm.rendelet) 13/A.§-a alapján a praxisjog elidegenítésére a feladatellátási szerződés megszűnését követő 6 hónap alatt van lehetőség.

Az önálló orvosi tevékenységről szóló 2000. évi II. törvény 2.§ (7) bekezdése alapján, ha a praxisjog elidegenítésére jogosult személy e jogával a feladatellátási szerződés megszűnését követő 6 hónapon belül nem él, a praxisjog megszűnik.

Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.3.) Korm.rendelet 12.§ (3) bekezdése alapján a **betöltetlen háziorvosi körzet helyettesítés útján ellátható,** de az egy éven túli helyettesítéssel ellátott praxis a jogszabályban meghatározott díj 60%-ára jogosult.

Magyarország helyi önkormányzatairól szóló 2011. évi CLXXXIX törvény 13.§ (1) bekezdésének 4. pontjában foglaltak alapján az **önkormányzat kötelező feladata** „a helyi közügyek, valamint a helyben biztosítható közfeladatok körében különösen **az egészségügyi alapellátás**, az egészséges életmód segítését célzó szolgáltatások” ellátása. Az egészségügyről szóló 1997. évi CLIV. törvény 152.§-a szerint a települési önkormányzat az alapellátás körében gondoskodik a háziorvosi ellátásáról, illetve a törvény 155.§ (2) bekezdése szerint a területi ellátási kötelezettség körében külön törvényben foglaltaknak megfelelően **köteles biztosítani az egészségügyi szolgáltatás nyújtásához szükséges szakmai feltételeket.**

Fentiek alapján önkormányzat kötelezettsége 2021. január 1. napjától a **Tiszavasvári I. számú házi gyermekorvosi körzet ellátása,** függetlenül attól, hogy dr. Nyáguly-Csegezy István a praxisjogát eltudja-e idegeníteni vagy sem, amelyre a feladatellátási szerződés megszűnését követő 6 hónapon belül van lehetősége.

**Az önkormányzatnak a helyettesítés idejére működési engedéllyel kell rendelkeznie, és a Nemzeti Egészségbiztosítási Alapkezelővel (NEAK) finanszírozási szerződést kötni.**

A vonatkozó jogszabályi rendelkezések alapján, mind a működési engedély megszerzésének, mind pedig a finanszírozási szerződés megkötésének **előfeltétele, hogy az önkormányzat a helyettesítési feladatokra ellátási szerződést kössön.** A Korm. rendelet 9.§ (1)-(2) bekezdései szerint a vonatkozó jogszabályi rendelkezések szerint kell a helyettesítésről gondoskodni, ha a háziorvosi körzet betöltetlen.

*Korm.rendelet: „****9. §*** *(1) A vonatkozó jogszabályi rendelkezések szerint kell a helyettesítésről gondoskodni, ha*

*a) a praxisjog jogosultja a személyes szolgáltatásnyújtási kötelezettségének nem tud eleget tenni, vagy*

*b) a háziorvosi körzet tartósan betöltetlen.*

*(2) A helyettesítést – miniszteri rendeletben foglaltakat is figyelembe véve – olyan orvos láthatja el, aki megfelel a praxisjog megszerzéséhez és a tevékenység gyakorlásához szükséges személyi feltételeknek.”*

A körzetre vonatkozó működési engedély megszerzésének feltétele a tárgyi feltételek biztosítása, amelyre vonatkozólag a minimum feltételeket a 60/2003.(X.20.) ESzCsM rendelet határozza meg, illetve a tárgyi feltételeken kívül az adott körzet asszisztens személyzetének biztosítása is feltételként szerepel.

Előzetes egyeztetések alapján **dr. Sveda Brigitta** – jelenleg Tiszavasváriban praxisjoggal rendelkező házi gyermekorvos **- vállalja a** **Tiszavasvári I. számú házi gyermekorvosi körzet helyettesítéssel történő ellátását 2021. január 1. napjától.**

Dr. Sveda Brigitta **1998. szeptember 12. napján szerezte meg általános orvosdoktori diplomáját** a Szent-Györgyi Albert Orvostudományi Egyetemen. **2004-ben** **csecsemő-és gyermekgyógyászat szakvizsga bizonyítványt** szerzett. 2010-ben orvosi rehabilitáció (csecsemő-és gyermekgyógyászat), majd 2014-ben neonatológia szakképesítést szerzett. Jelenleg Tiszavasváriban a II. számú házi gyermekorvosi feladatokat látja el. Dr. Nyáguly-Csegezy István háziorvos felmondási ideje alatt is helyettesített már a körzetben, így ismert általa a vállalni kívánt feladat.

**Dr. Sveda Brigitta** diplomája és szakvizsga bizonyítványai, egészségügyi munkaköri alkalmassága, működési nyilvántartása érvényessége, számottevő tapasztalata, helyismerete alapján **alkalmas a** **Tiszavasvári I. számú házi gyermekorvosi körzet ellátására.**

Az orvos díjazása, a rendelő fenntartásának költségei a NEAK-tól a körzetre kapott finanszírozási összegből biztosíthatóak.

Az önkormányzat a törvényi kötelezettségként előírt egészségügyi alapellátás biztosítása érdekében praxisjoggal rendelkező házi gyermekorvos hiányában helyettesítő orvosként aSVELIX Kft. –vel(székhelye: székhelye: 4032 Debrecen, Poroszlay u. 33. fszt. 2., adószáma: 22657088-1-09, képviseli**:** dr. Sveda Brigittaügyvezető) kívánja megkötni a feladatellátási szerződést, a személyes ellátási kötelezettséggel rendelkező orvosdr. Sveda Brigitta.

2004. július 26. napján kelt együttműködési megállapodásban foglaltak szerint Tiszavasvári Város Önkormányzata és Dr. Nyáguly-Csegezy István kötelezettséget vállalt arra, hogy „Szorgalmatos község lakosai számára az ÁNTSZ által kiadott működési engedélyben foglalt rendelési időben” biztosítja a házi gyermekorvosi feladatokat.

A háromoldalú együttműködési megállapodás megkötésére azért kerülhetett sor, mert Szorgalmatos Község önállóvá válásától kezdődően megállapodás nélkül Tiszavasvári Város Önkormányzata közreműködésével dr. Nyáguly-Csegezy István háziorvos látta el a gyermekorvosi feladatokat.

A **törvény értelmében egy település sem maradhat egészségügyi ellátás nélkül, így fentiek alapján jelen helyzetben az önkormányzatnak közre kell működnie abban, hogy Szorgalmatoson is biztosított legyen a gyermekorvosi ellátást, ezért háromoldalú feladatellátási szerződés megkötése szükséges**.

Magyarország Kormánya a veszélyhelyzet kihirdetéséről szóló **478/2020. (XI.3.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. december 17.

**Szőke Zoltán**

**polgármester**

154/2020. polgármesteri határozat 1. melléklete

**HELYETTESÍTÉSI FELADAT-ELLÁTÁSI SZERZŐDÉS**

**házi gyermekorvosi feladatok ellátására**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli **Szőke Zoltán polgármester)** (továbbiakban: önkormányzat),

másrészről **Szorgalmatos Község Önkormányzata** (székhelye: 4441 Szorgalmatos, Pacsirta u. 18/a, képviseli **Fülöp Adrián polgármester**)

harmadrészről **SVELIX Kft.** (székhelye: 4032 Debrecen, Poroszlay u. 33. fszt. 2., adószáma: 22657088-1-09, képviseli**:** dr. Sveda Brigittaügyvezető), háziorvos **dr. Sveda Brigitta** (szül: 1974. július 1., an.: Szaniszló Irén, nyilvántartási száma: 87289) **mint személyes ellátási kötelezettséggel rendelkező orvos,** (továbbiakban: háziorvosi szolgáltató) között az alulírott helyen és időben jelen szerződésben meghatározott feltételek szerint.

**1.A szerződés tárgya**

1.1 Magyarország helyi önkormányzatairól szóló 2011. évi CLXXXIX törvény 13.§ (1) bekezdés 4. pontjában és az egészségügyi alapellátásról szóló 2015. évi CXXIII. törvény 5.§ (1) bekezdés a) pontjában meghatározott kötelező feladatának ellátása érdekében, valamint az önálló orvosi tevékenységről szóló 2000. évi II. törvényben, az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendeletben, továbbá a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltaknak megfelelően ö**nkormányzat megbízza, háziorvosi szolgáltató pedig elvállalja a Tiszavasvári I. számú házi gyermekorvosi körzet, valamint Szorgalmatos Község közigazgatási területén a 19. életévét be nem töltött lakosok gyógyító-megelőző alapellátását a hivatkozott jogszabályoknak megfelelő folyamatos területi ellátási kötelezettséggel**. **A háziorvosi szolgáltató a feladat-ellátási szerződésben kötelezettséget vállal arra, hogy az önkormányzat ellátási kötelezettségébe tartozó közszolgáltatások közül a szerződésben meghatározott szolgáltatásokat folyamatosan, a jogszabályokban és az egészségügyi szakmai szabályokban előírt szakmai színvonalon, területi ellátási kötelezettséggel nyújtja.**

1.2. Az önkormányzat az 1.1. pontban meghatározott kötelező önkormányzati feladat biztosítása érdekében **2021. január 1. napjától** **megbízza** háziorvosi szolgáltatót, a **házi gyermekorvosi alapellátási feladatok helyettesítéssel** (praxisjoggal rendelkező házi gyermekorvos hiányában) **történő ellátásával az 1.3. pontban meghatározott ellátási területre vonatkozóan.**

1.3.Háziorvosi szolgáltató **területi ellátási kötelezettsége** Tiszavasvári Város Önkormányzata Képviselő-testülete az egészségügyi alapellátási körzetek megállapításáról szóló önkormányzati rendelet 2. melléklete szerint meghatározott **I. számú házi gyermekorvosi körzet,** valamint **Szorgalmatos** Község Önkormányzata Képviselő-testülete az önálló háziorvosi tevékenység folytatására körzet meghatározásáról szóló önkormányzati rendelet 1. melléklete szerint meghatározott **közigazgatási terület** (A feladatellátási-szerződés függelékét képezi az ellátási terület pontos leírása)

1.4. Háziorvosi szolgáltató **köteles ellátni az ellátási területén lakó, a hozzá bejelentkezett és az általa elfogadott biztosítottakat. Köteles ellátni továbbá a rendelési időben hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet**.

**1.5. A háziorvosi alapellátás keretében háziorvosi szolgáltató személyes és folyamatos orvosi ellátást nyújt** az egészségi állapot megőrzése, a betegségek megelőzése, korai felismerése és gyógyítása, valamint egészségfejlesztés céljából. Háziorvosi szolgáltató rendelési időben a betegeket – sürgős ellátást igénylő eset kivételével – az érkezés igazolt sorrendjében fogadja. A háziorvosi szolgáltató legalább a rendelési ideje egy részében előre programozható betegellátás keretében, előjegyzés alapján végzi a betegek szűrését, gondozását, ellátását.

1.6. Háziorvosi szolgáltató a lakosság gyógyító-megelőző alapellátást végzi, melynek keretében a **háziorvosi szolgáltató feladatkörébe tartozik különösen** az egészséges lakosság részére nyújtott tanácsadás és szűrés, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve szükség esetén szakorvosi vagy fekvőbeteg-gyógyintézeti vizsgálatra, gyógykezelésre való utalása.

1.7. Háziorvosi szolgáltató háziorvosi tevékenységét **érvényes engedély alapján** **végezheti**. Háziorvosi szolgáltató jelen szerződés aláírásával nyilatkozik, **hogy rendelkezik a feladat-ellátáshoz szükséges jogszabályban előírt feltételekkel, szakképzettséggel és alkalmas a feladat ellátására. Háziorvosi szolgáltató kijelenti**, hogy jelen szerződés 1.1 pontjában megjelölt **feladatot képes ellátni és** vállalja, hogy a feladatellátás időtartamára érvényes és megfelelő fedezetet nyújtó felelősségbiztosítással rendelkezik.

1.8.Háziorvosi szolgáltató **tevékenységét megfelelő végzettséggel és engedéllyel rendelkező ápoló igénybevételével köteles végezni.** Az ápoló munkáját a gyógyító-megelőző ellátással kapcsolatos feladatok vonatkozásában a háziorvos irányítja. Az ápoló a szakképzettségének megfelelő feladatokat önállóan végzi, a 4/2000. (II.25.) EüM rendelet 2. számú mellékletében foglaltak szerint.

1.9. **Háziorvosi szolgáltató vállalja a jogszabályokban, illetve a finanszírozási szerződésben meghatározott rendelési idő betartását.** **Háziorvosi szolgáltató helyettesítéssel történő ellátás esetén az ellátást a 43/1999. (III.3.) Korm. rendelet 7/A§ -ában foglaltak szerint végzi.** Háziorvosi szolgáltató a rendelési időt az önkormányzat előzetes hozzájárulásával módosíthatja. A rendelési időt és az elérhetőséget (telefonszám) a rendelőhelyiség bejáratára közérthetően és jól látható helyen ki kell függeszteni. További tájékoztatási kötelezettségek körébe tartozik a térítés ellenében végzett szolgáltatások térítési díjának ismertetése, az ügyeleti ellátás, a betegjogi képviselő elérhetősége, a panaszjog gyakorlásának lehetősége, továbbá a 96/2003. (VII.15.) Korm. rendelet 3.§ és 4.§-aiban előírtak. Háziorvosi szolgáltató **a helyettesítést heti 10 órában látja el** az alábbi rendelési idő szerint:

**4440 Tiszavasvári, Kossuth u. 4. szám alatti Központi Orvosi Rendelőben**

Hétfő: 8:00-10:00

Kedd: 12:00-14:00

Szerda: 12:00-14:00

Csütörtök: 12:00-14:00

Péntek: 8:00-10:00

Tanácsadás: minden kedden 11:00-12:00

1.10. Háziorvosi szolgáltató a Tiszavasvári I. számú gyermekorvosi körzet és Szorgalmatos Község 19. életévét be nem töltött lakosainak alapellátását a 4440 Tiszavasvári, Kossuth u. 4. szám alatti önkormányzati tulajdonú rendelőben köteles biztosítani. **Az önkormányzat térítésmentesen biztosítja a feladatellátáshoz szükséges rendelőt, valamint a rendelő alapfelszerelését tételes leltár alapján. A háziorvosi szolgáltatót használatában lévő rendelő és esetleges egyéb helyiségek üzemeltetési, fenntartási költségeivel kapcsolatban fizetési kötelezettség terheli.** A feladatellátáshoz szükséges ingatlan és ingó vagyon tételes leltárjegyzékkel kerül átadásra háziorvosi szolgáltató részére. Az alapfelszerelések szakszerű használatáért, állagmegóvásáért, a berendezések, felszerelések, a jogszabályban foglalt tárgyi minimumfeltételek pótlásért, karbantartásért, javításáért, felülvizsgálatáért háziorvosi szolgáltató felel.

1.11. Háziorvosi szolgáltató tevékenységével kapcsolatban keletkezett hulladék - ideértve a veszélyes hulladékot is -, elszállításáról és megsemmisítéséről az önkormányzat gondoskodik.

1.12. Háziorvosi szolgáltató **köteles a jogszabályokban előírt nyilvántartások vezetésére,** az egészségügyi és hozzájuk kapcsolódó személyes adatok kezelésére és megőrzésére, az adatok védelméről, valamint a betegek jogairól szóló rendelkezések maradéktalan betartására. Háziorvosi szolgáltató **kötelezettsége a finanszírozás alapjául szolgáló kimutatások, jelentések elszámolások készítése és azok NEAK felé határidőben történő továbbítása.**

**2. Finanszírozási kérdések**

2.1. Az önkormányzat az 1.1. pontban meghatározott egészségügyi alapellátási feladatainak ellátásához szükséges fedezetet a Nemzeti Egészségbiztosítási Alapkezelővel (továbbiakban: NEAK) kötött finanszírozási szerződés alapján részére folyósított összegből biztosítja.

2.2. Az önkormányzat a NEAK finanszírozási szerződés alapján biztosított **teljes finanszírozási összeget,** **annak megérkezését követő 10 munkanapon belül háziorvosi szolgáltató bankszámlájára** teljesítésigazolást követően, **átutalással továbbítja** az Art. 36/A. § figyelembevételével. A finanszírozással összefüggő kérdéseket az egészségügyi szolgáltatások Egészségbiztosítási alapból történő finanszírozásának részletes szabályairól szóló 49/1999.(III.3.) Korm.rendelet.

**3. Helyettesítés**

**3.1. Háziorvosi szolgáltató távolléte idejére megfelelő szakmai helyettesítéséről saját költségére köteles gondoskodni**. Háziorvosi szolgáltató helyettesítését csak olyan orvos láthatja el, aki a háziorvosi feladatkörre előírt személyi feltételeknek megfelel. A helyettesítő háziorvos indokolt esetben a helyettesítést abban a rendelőben is elláthatja, ahol egyébként tevékenységét végzi. A háziorvosi szolgáltató a helyettesítésről haladéktalanul, de legkésőbb 24 órán belül köteles írásban tájékoztatni az önkormányzatot.

**4. Egészségügyi dokumentációval, adatkezeléssel kapcsolatos kérdések**

4.1. A háziorvosi szolgáltató köteles az ellátásban részesített személyekről és a nyújtott ellátásról a hatályos jogszabályban foglaltaknak megfelelő orvosi dokumentációt, valamint nyilvántartást vezetni, és arról az arra jogosultaknak felvilágosítást adni. A háziorvosi szolgáltató változása esetén a praxisban nyilvántartott minden beteg dokumentációját köteles az új háziorvos vagy az önkormányzat részére átadni.

4.2. Szerződő Felek nyilatkoznak, hogy az egészségügyi szolgáltatások teljesítése során keletkezett és a folyamatos szolgáltatáshoz szükséges egészségügyi dokumentációk és valamennyi adat átadás-átvételét az adatvédelemre vonatkozó szabályok figyelembevételével egymással kölcsönösen együttműködve járnak el.

**4.3. Háziorvosi szolgáltató kötelezettséget vállal**, hogy a jelen szerződés 1. pontjában meghatározott **feladatellátás bármilyen okból történő megszűnése, megszűntetése esetén a beteg-dokumentáció, előzményi adatok átadásához hozzájárul,** **az új háziorvos**, az **önkormányzat** vagy az **önkormányzat döntése alapján kijelölt engedélyes egészségügyi szolgáltató részére.**

**5. Ügyeletre vonatkozó kérdések**

5.1. Az önkormányzat az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet 7.§ (2) bekezdés d) pontjának db) alpontja szerint nyilatkozik arról, hogy az ügyeleti feladatok ellátását külön szerződéses jogviszony keretében láttatja el. Amennyiben a központi orvosi ügyeleti feladatok ellátásának biztosítására létrejött szerződés megszűnik, Háziorvosi szolgáltató köteles azonnal rendelkezésre állni az ügyelet ellátásának céljából.

**6. A szerződés megszűnése, megszüntetése**

6.1. A felek jelen helyettesítési szerződést a másik félhez írásban intézett írásbeli nyilatkozattal 30 napos felmondási idővel indoklás nélkül megszüntethetik. Jelen szerződés csak olyan határidővel mondható fel - minimum hat hónap -, amely alatt biztosítható az ellátás folyamatossága. A felmondási idő alatt a háziorvosi szolgáltató köteles a szerződésben vállalt közszolgáltatást folyamatosan teljesíteni.

6.2. Az önkormányzat a feladat-ellátási szerződést – indoklással azonnali hatállyal felmondja, ha

1. a háziorvosi szolgáltató jelen megállapodásban foglalt kötelezettségeit az önkormányzat írásbeli felszólítása ellenére sem teljesíti, vagy folytatólagosan megszegi a jogszabályban foglalt működésre foglalt előírásokat,
2. A háziorvosi szolgáltató az önálló egészségügyi tevékenység végzésre való jogosultságát bármely okból elveszti.

6.3. A feladat-ellátási szerződés felmondása, azonnali hatályú felmondása esetén háziorvosi szolgáltató kártérítésre nem tarthat igényt.

6.4. Felek kijelentik, hogy jelen feladat-ellátási szerződés **közös megegyezéssel is megszüntethető.**

**7. Egyéb rendelkezések**

7.1. A működéssel kapcsolatban háziorvosi szolgáltató által harmadik személynek okozott kárért saját maga felel, az önkormányzat ezzel kapcsolatos felelősségét kizárja. **Háziorvosi szolgáltató kötelezettséget vállal arra, hogy a háziorvosi feladatokat a mindenkori szakmai követelményeknek megfelelő működési engedély és megfelelő fedezet nyújtó hatályos felelősségbiztosítási szerződés birtokában látja el.** A háziorvosi tevékenység szakmai felügyeletét az egészségügyi szolgáltatók hatósági szakfelügyeletéről, szakmai minőségértékeléséről és a minőségügyi vezetőkről szóló miniszteri rendelet szerinti szakfelügyelők végzik.

7.2. Az önkormányzat ellenőrizheti a jelen szerződésben vállalt kötelezettségek teljesítését. Ennek keretében a háziorvosi szolgáltató rendelkezésre bocsátja az ellenőrzéshez szükséges adatokat, információkat, biztosítja az iratokba való betekintést, az adatvédelmi jogszabályokban foglaltak betartásával.

7.3. **Jelen helyettesítési feladatellátási szerződés határozatlan időtartamra jön létre. Jelen szerződés** **2021. január 1. napján lép hatályba**.

7.4. Felek rögzítik, hogy a jelen szerződéssel kapcsolatos bármely jognyilatkozatok, közlések, módosítási javaslatok egymás felé **csak papír alapú írásbeli formában** hatályosak.

7.5. Jelen szerződésben nem szabályozott kérdésekben a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben foglaltakat, valamint a Ptk. és az egészségügyi ellátásra irányadó más hatályos jogszabályok rendelkezéseit kell megfelelően alkalmazni.

7.6. A jelen megállapodást a felek képviselői elolvasták, közösen értelmezték, és mint akaratukkal mindenben megegyezőt aláírták

7.7. Szerződő felek a jelen szerződéssel kapcsolatos vitáikat békésen, egyeztetés útján kívánják rendezni. Jogvita esetére a szerződő felek értékhatártól függően kikötik és alávetik magukat a Nyíregyházi Járási Törvényszék kizárólagos illetékességének.

7.8. Jelen szerződést Tiszavasvári Város Polgármestere 154/2020. polgármesteri határozatával, Szorgalmatos Község Polgármestere …/2020. polgármesteri határozatával hagyta jóvá. Felek jelen szerződést elolvasták, s mint akaratukkal mindenben megegyezőt helybenhagyólag aláírták.

7.9. Az önkormányzat (a továbbiakban e pont alkalmazásában: Adatkezelő) tájékoztatja a háziorvosi szolgáltatót, hogy jelen jogügylet kapcsán az Európai Parlament és a Tanács 2016/679 Rendeletében (**GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.** Adatkezelő tájékoztatja a háziorvosi szolgáltatót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a háziorvosi szolgáltatót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A háziorvosi szolgáltatónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A háziorvosi szolgáltatót jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

Tiszavasvári, 2020. december …….

……………………………… …………………………………..

**Tiszavasvári Város Önkormányzata SVELIX Kft.**

**képviseletében képviseletében**

**Szőke Zoltán Dr Sveda Brigitta**

**polgármester orvos**

**………………………………………………**

**Szorgalmatos Község Önkormányzata**

**képviseletében**

**Fülöp Adrián polgármester**

**Tiszavasvári Város polgármestere 154/2020. polgármesteri határozatával, Szorgalmatos Község polgármestere ………/2020. polgármesteri határozatával jóváhagyott feladatellátási szerződés függeléke**

**Tiszavasvári I. számú házi gyermekorvosi ellátási körzet**

|  |  |
| --- | --- |
| **Sorszám** | **Utca neve** |
|  | Akác utca |
|  | Alkotmány utca |
|  | Állomás utca |
|  | Árpád utca |
|  | Attila utca |
|  | Bartók Béla utca |
|  | Báthori utca |
|  | Batthyány utca |
|  | Bem utca |
|  | Bercsényi utca |
|  | Bereznai utca |
|  | Bessenyei utca |
|  | Bethlen utca |
|  | Csapó utca |
|  | Császár köz |
|  | Csillag utca |
|  | Csokonai utca |
|  | Damjanich utca |
|  | Dankó tanya |
|  | Deák Ferenc utca |
|  | Déryné utca |
|  | Dobó István utca |
|  | Dobó Katalin utca |
|  | Egyház köz |
|  | Egység utca |
|  | Eötvös utca |
|  | Esze Tamás utca |
|  | Fecske-köz köz |
|  | Frankel Leó utca |
|  | Hankó László utca |
|  | Gátőrház |
|  | Károli Gáspár utca |
|  | Hajózsilip |
|  | Haladás utca |
|  | Dessewffy utca |
|  | Hunyadi utca |
|  | Iskola utca |
|  | Kabók Lajos utca |
|  | Kiss Ernő utca |
|  | Korondi Béla utca |
|  | Kőkút utca |
|  | Kodály Zoltán utca |
|  | Csontváry utca |
|  | Május 1. utca |
|  | Mák utca |
|  | Makarenkó utca |
|  | Mester utca |
|  | Mihálytelep |
|  | Mikszáth Kálmán utca |
|  | Móricz Zsigmond utca |
|  | Munka utca |
|  | Nagy Sándor utca |
|  | Nagybecskerek utca |
|  | Nyíl utca |
|  | Október 6. utca |
|  | Pálffy utca |
|  | Polgári út |
|  | Salétromkert |
|  | Géza fejedelem utca |
|  | Schönherz Zoltán utca |
|  | Sólyom utca |
|  | Szabolcska Mihály utca |
|  | Széchenyi utca |
|  | Szegfű utca |
|  | Szél utca |
|  | Szent István utca |
|  | Szilágyi utca |
|  | Szőlőskert |
|  | Szőnyi Tibor utca |
|  | Temető utca |
|  | Szabó Magda utca |
|  | Tompa Mihály utca |
|  | Vásártér utca |
|  | Vasvári Pál utca páratlan |
|  | Víg utca |
|  | Víz utca |
|  | Wesselényi utca |
|  | Zrínyi utca |

Szorgalmatos Község Önkormányzata Képviselő-testülete 6/2002.(XII.3.) rendeletében foglaltak alapján a működési jog alapján végezhető önálló orvosi tevékenység végzése tekintetében Szorgalmatos község közigazgatási területe egy körzetet alkot.

Szorgalmatos Község utcajegyzéke: Határ utca, Virág utca, Galamb utca, Klapka utca, Munkácsy utca, Mező utca, Pacsirta utca, Körte utca, Perczel Mór utca, Szőlő utca, Sugár utca, Közép utca, Névtelen utca

154/2020. polgármesteri határozat 2. melléklete

**EGYÜTTMŰKÖDÉSI MEGÁLLAPODÁS**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli **Szőke Zoltán polgármester)** (továbbiakban: önkormányzat),

másrészről **Szorgalmatos Község Önkormányzata** (székhelye: 4441 Szorgalmatos, Pacsirta u. 18/a, képviseli **Fülöp Adrián polgármester**) között alulírott helyen és napon az alábbi feltételek mellett:

1. **Előzmények**

Szerződő Felek között 2004. július 26. napján együttműködési megállapodás jött létre, mely alapján Szorgalmatos Község Önkormányzata önállóvá válásától kezdődően Tiszavasvári Város Önkormányzata és dr. Nyáguly István házi gyermekorvos kötelezettséget vállalt arra, hogy Szorgalmatos község lakosai számára az ÁNTSZ által kiadott működési engedélyben foglalt rendelési időben ellátja a háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendeletben meghatározott feladatokat. A szerződés megkötésekor a házi gyermekorvosi feladatokat Dr. Nyáguly István házi gyermekorvos látja el.

Dr. Nyáguly István, - mint a Tiszavasvári I. számú házi gyermekorvosi körzetre vonatkozóan területi ellátási kötelezettséggel rendelkező – házi gyermekorvos feladatellátási szerződését felmondta, a Nemzeti Egészségbiztosítási Alapkezelővel az egészségbiztosítás egészségügyi szolgáltatásaira megkötött finanszírozási szerződése 2020. december 31. napi hatállyal megszűnik. Ennek következtében Dr. Nyáguly István 2021. január 1. napjától sem a Tiszavasvári I. számú házi gyermekorvosi körzetet sem az együttműködési megállapodás alapján ellátott Szorgalmatos község lakosait nem tudja ellátni.

1. **Megállapodás tárgya**

Felek megállapítják, hogy az egészségügyi alapellátásról szóló 2015. évi CXXIII. törvény 5.§-a értelmében a helyi önkormányzat az egészségügyi alapellátások körében gondoskodik a házi gyermekorvosi alapellátásról.

Felek megállapodnak abban, hogy Szorgalmatos Község közigazgatási területén a 19. életévét be nem töltött lakosok egészségügyi alapellátását Tiszavasvári Város Önkormányzata a Tiszavasvári I. számú házi gyermekorvosi körzetet ellátó – **SVELIX Kft**. (4032 Debrecen, Poroszlay u. 33. fszt. 2., adószáma: 22657088-1-09, képviseli**:** dr. Sveda Brigittaügyvezető), háziorvos **Dr. Sveda Brigitta mint személyes ellátási kötelezettséggel rendelkező** házi gyermekorvoson keresztül – biztosítja Tiszavasvári Város Önkormányzata működési engedélyében meghatározott rendelési időben.

**Jelen megállapodás** **2021. január 1. napjától** határozatlan időre szól.

Tiszavasvári Város Önkormányzata, Szorgalmatos Község közigazgatási területén a 19. életévét be nem töltött lakosok egészségügyi alapellátását elsődlegesen **az alábbi helyen biztosítja:**

* a tulajdonában lévő 4440 Tiszavasvári, Kossuth u. 4. szám alatti központi orvosi rendelő

Amennyiben a házi gyermekorvos vállalja és a jogszabályban előírt tárgyi feltételek teljes körűen adottak – a szükséges engedélyek beszerzését követően - Szorgalmatos Község Önkormányzata tulajdonában lévő Orvosi Rendelő 4441 Szorgalmatos, Munkácsy u. 28. szám alatt biztosítható a gyermekorvosi ellátás a Szorgalmatos Község közigazgatási területén a 19. életévét be nem töltött lakosok részére.

Szorgalmatos Község Önkormányzataköteles gondoskodni a tulajdonában lévő Orvosi Rendelőben (Szorgalmatos, Munkácsy u. 28. szám) a jelen megállapodás 1. pontjában meghatározott házi gyermekorvosi egészségügyi alapellátási feladat ellátását szolgáló helyiségek működtetéséről, fenntartásáról, szakmai előírásoknak megfelelő berendezéséről,a tárgyi feltételek meglétéről, illetve annak folyamatos biztosításáról/fenntartásáról.

Tiszavasvári Város Önkormányzat polgármestere köteles Szorgalmatos Község polgármesterét haladéktalanul tájékoztatni, amennyiben bármilyen ok miatt a napi rendelés nem biztosítható.

Tiszavasvári Város Önkormányzata köteles:

a) a házi gyermekorvosi szolgálat működésének pénzügyi helyzetéről, bevételekről, kiadásokról Szorgalmatos Község Önkormányzata részére beszámolni az éves pénzügyi zárást követően.

b) megküldeni Szorgalmatos Község Önkormányzata számára az előző évi költségvetés teljesítésének 3/4 éves adatait minden év november 15-ig, az éves költségvetés tervezéséhez,

c) majd a tárgyévi bevételi és kiadási előirányzatokat haladéktalanul, a költségvetés elfogadását követően .

Szerződő felek megállapodnak abban, hogy amennyiben a jelen megállapodással szabályozott tevékenység működési kiadásaihoz a szolgáltatás végzéséhez kapcsolódó bevételek nem nyújtanak kellő fedezetet, az indokoltan szükséges forrásigényt felek egymás között, a körzet ellátottainak arányában megosztják és ennek megfelelően viselik. Felek tudomásul veszik, hogy a fedezetlen kiadásokat egymás között, az éves pénzügyi zárásokkal egyidejűleg rendezik.

Felek megállapodnak abban, hogy Szorgalmatos területén lévő házi gyermekorvosi rendelő működését szolgáló Szorgalmatos Község Önkormányzata által a feladatellátáshoz biztosított ingó és ingatlan vagyon használatával – különösen azok működtetésével, berendezésével, beruházásával felújításával, karbantartásával, eszközpótlásával – kapcsolatosan Tiszavasvári Város Önkormányzatát semmiféle költség, egyéb kötelezettség nem terheli. Jelen megállapodás tárgyát képező házi gyermekorvosi alapellátási feladatellátáshoz szükséges teljes tárgyi feltételeket Szorgalmatos Község Önkormányzata köteles ingyenesen biztosítani.

Jelen megállapodásban nem szabályozott kérdésekben az egészségügyről szóló 1997. évi CLIV. törvény, az egészségügyi alapellátásról szóló 2015. évi CXXIII. törvény, a vonatkozó egyéb egészségügyi jogszabályok és a Ptk. rendelkezései az irányadóak.

A felek jelen megállapodással kapcsolatban köztük felmerülő vita esetén elsősorban megkísérlik egyezség létrehozását, ennek eredménytelensége esetén a Nyíregyházi Városi Bíróság illetékességét kötik ki.

Szorgalmatos Község Önkormányzat polgármestere és Tiszavasvári Város Önkormányzat polgármestere kinyilatkozza, hogy Tiszavasvári Város Önkormányzata Képviselő-testülete 91/2004. (IV.22.) Kt. számú határozatával, illetve Szorgalmatos Község Önkormányzat Képviselő-testülete 260/2003. (XI.21.) Kt. számú határozatával elfogadott a Szorgalmatos Község lakosainak házi gyermekorvosi alapellátásának biztosítására a közöttük 2004. július 26. napján kelt együttműködési megállapodás – 2020. december 31. napjával - hatályát veszti.

Jelen szerződést Tiszavasvári Város Polgármestere 154/2020. polgármesteri határozatával, Szorgalmatos Község Polgármestere …/2020. polgármesteri határozatával hagyta jóvá. Felek jelen szerződést elolvasták, s mint akaratukkal mindenben megegyezőt helybenhagyólag aláírták.

Jelen megállapodás a Felek általi aláírás napján lép hatályba.

Felek jelen megállapodással összefüggésben bármely jognyilatkozatot kizárólag írásban tehetnek. Szerződő felek a szerződést elolvasás és kölcsönös értelmezés után, mint akaratukkal mindenben egyezőt, jóváhagyólag aláírták.

Tiszavasvári, 2020……………………….

…………………………………………… ……... ……………………………………

**Tiszavasvári Város Önkormányzata Szorgalmatos Község Önkormányzata**

**képviseletében képviseletében**

**Szőke Zoltán polgármester Fülöp Adrián polgármester**